CELEX: 62014CN0493
Language: el
Date: 2014-11-06 00:00:00
Title: Υπόθεση C-493/14: Αίτηση προδικαστικής αποφάσεως την οποία υπέβαλε το Bundesfinanzgericht — Außenstelle Linz (Αυστρία) στις 6 Νοεμβρίου 2014 — Dilly’s Wellnesshotel GmbH

9.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 46/21
            
         Αίτηση προδικαστικής αποφάσεως την οποία υπέβαλε το Bundesfinanzgericht — Außenstelle Linz (Αυστρία) στις 6 Νοεμβρίου 2014 — Dilly’s Wellnesshotel GmbH
   (Υπόθεση C-493/14)
   (2015/C 046/26)
   Γλώσσα διαδικασίας: η γερμανική
   
      Αιτούν δικαστήριο
   
   Bundesfinanzgericht — Außenstelle Linz
   
      Διάδικοι στην υπόθεση της κύριας δίκης
   
   
      Προσφεύγουσα: Dilly’s Wellnesshotel GmbH
   
      Καθής: Finanzamt Linz
   
      Προδικαστικά ερωτήματα
   
   
               1)
            
            
               Αντιβαίνει στο δίκαιο της Ένωσης καθεστώς ενισχύσεων το οποίο προβλέπει την εφαρμογή της ειδικής διαδικασίας του άρθρου 25 του κανονισμού (EΚ) 800/2008 (1) (στο εξής: κανονισμός) προκειμένου να υπάρξει απαλλαγή με τον τρόπο αυτόν από την υποχρέωση γνωστοποιήσεως βάσει του άρθρου 108, παράγραφος 3, ΣΛΕΕ, χωρίς ωστόσο να τηρεί διάφορες υποχρεώσεις του κεφαλαίου I του κανονισμού και, πέραν τούτου, χωρίς να παραπέμπει στον κανονισμό;
            
         
               2)
            
            
               Αντιβαίνει στο δίκαιο της Ένωσης καθεστώς ενισχύσεων το οποίο στηρίζεται στην ειδική διαδικασία του άρθρου 25 του κανονισμού που ισχύει για τις ενισχύσεις για την προστασία του περιβάλλοντος, χωρίς ωστόσο να συντρέχουν οι ρυθμιζόμενες στο κεφαλαίο II προϋποθέσεις — ήτοι η προώθηση μέτρων προστασίας του περιβάλλοντος ή μέτρων για την εξοικονόμηση της ενέργειας του άρθρου 17, σημείο 1, του κανονισμού;
            
         
               3)
            
            
               Αντιβαίνει στο δίκαιο της Ένωσης ρύθμιση του εθνικού δικαίου η οποία δεν περιλαμβάνει κανέναν χρονικό περιορισμό ούτε κάποια παραπομπή στο μνημονευόμενο στη γνωστοποίηση της απαλλαγής χρονικό διάστημα και, ως εκ τούτου, ο απαιτούμενος στο άρθρο 25, παράγραφος 3, του κανονισμού περιορισμός της επιστροφής των φόρων επί της ενέργειας σε δεκαετή περίοδο μπορεί να συναχθεί μόνον από τη γνωστοποίηση της απαλλαγής;
            
         
      (1)  Κανονισμός (ΕΚ) 800/2008 της Επιτροπής, της 6ης Αυγούστου 2008, για την κήρυξη ορισμένων κατηγοριών ενισχύσεων ως συμβατών με την κοινή αγορά κατ’ εφαρμογή των άρθρων 87 και 88 της Συνθήκης (Γενικός κανονισμός απαλλαγής κατά κατηγορία) (EE L 214, σ. 3).